Bass
Bass, wëssenschaftlech: Pruritus, ass en desagreabelt Gefill op der Haut, dat e Krazen, deemno d'Reiwen oder Schautere vun der Haut mat engem haarde Géigestann, wéi z. B. de Fangerneel, provozéiert.

Dacks ass de Bass e Symptom fir eng Erkrankung. Duerch d'Kraze gëtt d'Haut rout, schwëllt, an et kann, wann et sech ëm laangt an/oder fest Krazen handelt, zu Rëff an, a chronesche Fäll, Hyperpigmentéierung, Lichenifikatioun a Pyodermie kommen. Ronn 70 % vun de Pruritus-Patiente leiden enger däitscher Etüd no zousätzlech ënner psychosomateschen oder psychiatreschen Erkrankungen.

D'Mediatoren, déi de Bass ausléisen, z. B. Histamin, kënnen och duerch Medikamenter, Nahrungsmëttel, Allergenen, Planzen- oder Insektegëfter oder Änleches fräigesat ginn. Chronesch Forme vum Pruritus sinn dacks therapieresistent.

De Bass gëtt iwwer Nervenfaseren an der Haut iwwermëttelt, déi net déi selwecht si wéi déi fir d'Péng. WichtegeTransmitter fir de Bass schéngen d'Gastrin Releasing Peptide (GRP) an d'Brain Natriuretic Peptide (Nppb) ze sinn..

Bass ass, änlech wéi d'Gaapsen, "ustiechend", d. h., wann een en anere gesäit, sech krazen, bäisst et een och.

Dermatologie
Krankheetssymptomer